laion/Wikipedia-Exotic huggingface dataset:
ফ্র্যাঙ্ক ওফ্যারেল

ফ্র্যান্সিস "ফ্র্যাঙ্ক" ওফ্যারেল (ইংরেজি: Frank O'Farrell ফ্র্যাংক্‌ ঔফ্যারেল্‌) (জন্ম অক্টোবর ৯, ১৯২৭ কর্ক, আয়ারল্যান্ড) একজন আইরিশ সাবেক ফুটবল খেলোয়াড় ও ম্যানেজার। কর্ক ইউনাইটেড ফুটবল ক্লাবের হয়ে ফ্রাঙ্ক ও'ফেরেল তার খেলোয়াড়ী জীবন শুরু করেন। পরে ১৯৪৮ সালের জানুয়ারিতে দলবদল করে ওয়েস্ট হাম ইউনাইটেড দলে যোগ দেন। প্রায় বিস্মৃত তবে কীর্তিমান এই খেলোয়াড় খেলা শিখতে থাকেন। আপটন পার্কে থিতু হতে তার কিছু সময় লাগে, কারণ তিনি ছিলেন অন্তর্মুখী স্বভাবের। তবে ১৯৫০ সালের শেষের দিকে তিনি দলে উজ্জ্বল ভূমিকা রাখতে শুরু করেন এবং দলের নিয়মিত সদস্যে পরিনত হন। আয়ারল্যান্ডের পক্ষে খেলা নয়টি ম্যাচের প্রথমটি তিনি খেলেন ১৯৫২ সালের ৭ মে যাতে তার দল অস্ট্রিয়ার কাছে ৬-০ ব্যবধানে পরাজিত হয়। ১৯৫৬ সালের নভেম্বরে তিনি প্রেস্টন নর্থ এন্ড দলে যোগ দেন। ১৯৫৭-৫৮ মৌসুমে প্রথম বিভাগে তার দল উভসের কাছে প্রথম স্থান বিসর্জন দিয়ে রানার্স-আপ হয়। সে বছর ওয়েস্ট হ্যামে ও'ফেরেলের সাবেক সতীর্থরা দ্বিতীয় বিভাগে চ্যাম্পিয়ন হয় এবং প্রথম বিভাগ ফুটবল লীগে উন্নীত হয়। ১৯৬১ সালে আঘাতের জন্য তিনি খেলোয়াড় হিসেবে অবসর নেন এবং সে বছরেরই মে মাসে ওয়েমাউথ ফুটবল ক্লাবের খেলোয়াড়-ম্যানেজার হিসেবে দায়িত্ব নেন। ১৯৬৫ সালে তিনি টরকুয়ে ইউনাইটেডের ম্যানেজার হন। প্রথম মৌসুমেই তিনি দলকে এক ধাপ ওপরে উন্নীত করেন এবং পরের দুইটি মৌসুমে ৬ষ্ঠ ও ৭ম অবস্থান দখল করেন। ১৯৬৮ সালের ডিসেম্বর মাসে তিনি লিচেস্টার সিটির দায়িত্ব গ্রহণ করেন। এসময় লুটন টাউনের অ্যালান ব্রাউনও একই পদের জন্য চেষ্টা করেছিলেন। একারণে ব্রাউনকে লুটন থেকে বরখাস্ত করা হয়, এবং তিনি টরকুয়ের ম্যানেজার হন। যদিও লিচেস্টার সে মৌসুমে প্রথম বিভাগ থেকে নেমে দ্বিতীয় বিভাগে স্থান পেয়েছিল, তবে ও'ফেরেল দলকে এফএ কাপের ফাইনালে নিয়ে যান। এখানে তারা ম্যানচেস্টার সিটির কাছে ১-০ গোলে পরাস্ত হন। ১৯৭১ সালের জুন মাসে লিচেস্টারকে দ্বিতীয় বিভাগের শিরোপা এবং প্রথম বিভাগে উন্নীত করার পর তাকে ম্যানচেস্টার ইউনাইটেডের ম্যানেজার হিসেবে নিয়োগ দেয়া হয়। তিনি মাত্র আঠারো মাস এ পদে ছিলেন। মৃদুভাষী এই আইরিশ জর্জ বেস্টের খারাপ ফর্মের ওপর নিয়ন্ত্রণ প্রতিষ্ঠা করতে পারেননি। তিনি তাকে বন্ধু করেছেন, তাকে সাহস যুগিয়েছেন এবং শেষ পর্যন্ত তাকে একাদশের বাইরে রেখেছেন। বেস্টকে বদলীর তালিকায় রাখার পর তিনি আবিষ্কার করেন বেস্ট ও স্যার ম্যাট বাজবি সমস্যা সমাধানে গোপনে দেখা করেছেন। এর ফলে ও'ফেরেলের নিয়ন্ত্রণ শেষ হয়ে যায়। ড্রেসিংরুমে বিবাদের ফলে দলকে মূল্য দিতে হয় এবং ক্রিস্টাল প্যালেসের বিপক্ষে দল ৫-০ গোলে বিধ্বস্ত হয়। এ খেলার মাধ্যমে তার ভাগ্য নির্ধারিত হয় এবং ১৯৭২ সালের ডিসেম্বরে চুক্তির সাড়ে তিন বছর আগেই ও'ফেরেলকে বরখাস্ত করা হয়। ১৯৭৩ সালের নভেম্বরে তিনি কার্ডিফ সিটি ফুটবল ক্লাবের ম্যানেজার হন, কিন্তু ১৯৭৪ সালের এপ্রিলে ইস্তফা দিয়ে ইরান দলের কোচের দায়িত্ব পান এবং এশিয়ান কাপে অংশগ্রহণ করেন। ১৯৭৬ সালে তিনি আবার টরকুয়ে ইউনাইটেডে ম্যানেজার হিসেবে প্রত্যাবর্তন করেন। ১৯৭৭ সালের মার্চে মাইক গ্রীনকে দায়িত্ব দেয়া হলে তিনি সাধারণ ম্যানেজারের দায়িত্ব পান। ১৯৮১ সালের জুনে তিনি আবার টরকুয়ে ইউনাইটেডের ম্যানেজার হন। পরে ব্রুস রিওক ১৯৮২ সালের জুনে নিয়োগ পেলে তিনি আবার সাধারণ ম্যানেজারের দায়িত্বে ফিরে যান। ১৯৮৩ সালে অবসর গ্রহণের আগ পর্যন্ত তিনি সেখানে কাজ করেছেন। Management statistics on Soccerbase
অস্তিত্বে আমার দেশ

অস্তিত্বে আমার দেশ ২০০৭ সালে মুক্তিপ্রাপ্ত মুক্তিযুদ্ধ ভিত্তিক একটি চলচ্চিত্র। চলচ্চিত্রটি পরিচালনা করেন খিজির হায়াত খান ও মিলি রহমান। বীরশ্রেষ্ঠ ফ্লাইট লেফটেন্যান্ট মতিউর রহমানের জীবনী ও আত্মত্যাগের কাহিনি নিয়ে চলচ্চিত্রটি নির্মাণ করা হয়। এটি খিজির হায়াত খানের পরিচালিত প্রথম চলচ্চিত্র। মতিউর রহমান হিসেবে হায়াত মিলি রহমান হিসেবে শশী মিলি রহমান নিজের চরিত্রে মাহিন মতিউর হিসেবে মুসকান হোসেন রান্তা তুহিন মতিউর হিসেবে মায়াবী "আবারও শুটিংয়ে ফিরল 'প্রতিরুদ্ধ'"। প্রথম আলো। ৩ নভেম্বর ২০১৫। ১৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৫ মে ২০২০।  "নির্মাতা খিজির হায়াতের ওপর হামলার ঘটনায় মামলা | banglatribune.com"। Bangla Tribune। ৩০ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১৫ মে ২০২০।  ইন্টারনেট মুভি ডেটাবেজে অস্তিত্বে আমার দেশ (ইংরেজি)
মোশতাক আহমেদের মন্ত্রিসভা

১৫ আগস্ট ১৯৭৫ রাতেই খন্দকার মোশতাক আহমদ তার প্রেসিডেন্ট হিসেবে দায়িত্ব গ্রহণের পর প্রথম বেতার ভাষণ দেন। মোশতাক মন্ত্রিসভায় কোন প্রধানমন্ত্রী ছিলেন না। ৬ নভেম্বর ১৯৭৫ পর্যন্ত বাংলাদেশ সরকার মোশতাক আহমেদের নেতৃত্বে মোশতাক আহমেদ মন্ত্রিসভাটি কার্যকর ছিল। জেনারেল এম. এ. জি. ওসমানী -প্রতিরক্ষা বিষয়ক উপদেষ্টা। (২৯ আগস্ট ১৯৭৫ সালে পদত্যাগ) মির্জা নূরুল হুদা -কৃষি, বাণিজ্য, অর্থ, শিল্প ও পরিকল্পনা উপদেষ্টা। মুজাহিদুল ইসলাম সেলিম (২০ সেপ্টেম্বর ২০১৮)। "খন্দকার মোশতাকের মন্ত্রিসভা"। দৈনিক আমাদের নতুন সময়। ১১ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১১ সেপ্টেম্বর ২০২০।  http://www.majordalimbu.com/Ar07.htm[স্থায়ীভাবে অকার্যকর সংযোগ] "হুদা, মির্জা নূরুল - বাংলাপিডিয়া"। bn.banglapedia.org। সংগ্রহের তারিখ ২০২০-০৪-১৫।
আবেরডিন ফুটবল ক্লাব

আবেরডিন ফুটবল ক্লাব (ইংরেজি উচ্চারণ: /ˌæbəˈdiːn ˈfʊtbɔːl klʌb/; সাধারণত আবেরডিন এফসি নামে পরিচিত) হচ্ছে আবেরডিন ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৯০৩ সালের ১৪ই এপ্রিল তারিখে প্রতিষ্ঠিত হয়েছে। আবেরডিন এফসি তাদের সকল হোম ম্যাচ আবেরডিনের পিটোড্রি স্টেডিয়ামে খেলে থাকে; যার ধারণক্ষমতা হচ্ছে ২০,৮৬৬। বর্তমানে এই ক্লাবের ম্যানেজারের দায়িত্ব পালন করছেন ডেরেক ম্যাকইনস এবং সভাপতির দায়িত্ব পালন করছেন ড্যাভ করম্যাক। ইংরেজ গোলরক্ষক জোসেফ পিটার লুইস এই ক্লাবের অধিনায়কের দায়িত্ব পালন করছেন। ঘরোয়া ফুটবলে, আবেরডিন এফসি এপর্যন্ত ১৭টি শিরোপা জয়লাভ করেছে; যার মধ্যে ৪টি স্কটিশ লীগ, ১টি স্কটিশ চ্যাম্পিয়নশিপ, ৭টি স্কটিশ কাপ এবং ৬টি স্কটিশ লীগ কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত কেবলমাত্র ২টি শিরোপা জয়লাভ করেছে; যার মধ্যে ১টি উয়েফা কাপ উইনার্স কাপ এবং ১টি উয়েফা সুপার কাপ শিরোপা রয়েছে। স্কটিশ লীগ চ্যাম্পিয়ন (৪): ১৯৫৪–৫৫, ১৯৭৯–৮০, ১৯৮৩–৮৪, ১৯৮৪–৮৫ রানার-আপ: ১৭ বার স্কটিশ কাপ চ্যাম্পিয়ন (৭): ১৯৪৬–৪৭, ১৯৬৯–৭০, ১৯৮১–৮২, ১৯৮২–৮৩, ১৯৮৩–৮৪, ১৯৮৫–৮৬, ১৯৮৯–৯০ রানার-আপ: ৯ বার স্কটিশ লীগ কাপ চ্যাম্পিয়ন (৬): ১৯৫৫–৫৬, ১৯৭৬–৭৭, ১৯৮৫–৮৬, ১৯৮৯–৯০, ১৯৯৫–৯৬, ২০১৩–১৪ রানার-আপ: ৯ বার উয়েফা কাপ উইনার্স কাপ চ্যাম্পিয়ন: ১৯৮২–৮৩ উয়েফা সুপার কাপ চ্যাম্পিয়ন: ১৯৮৩ "Aberdeen Football Club"। Spfl.co.uk। সংগ্রহের তারিখ ২২ এপ্রিল ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Honours"। Aberdeen FC। ২ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Webster, Jack (২০০৩)। The First 100 years of The Dons: The official history of Aberdeen Football Club 1903 - 2003। Hodder & Stoughton, London। আইএসবিএন ০-৩৪০-৮২৩৪৪-৫।  উইকিমিডিয়া কমন্সে আবেরডিন ফুটবল ক্লাব সংক্রান্ত মিডিয়া রয়েছে। দাপ্তরিক ওয়েবসাইট (ইংরেজি) টেমপ্লেট:আবেরডিন ফুটবল ক্লাব টেমপ্লেট:স্কটিশ প্রিমিয়ারশিপ
রিচার্ড টলম্যান

রিচার্ড চেইস টলম্যান (মার্চ ৪, ১৮৮১ - সেপ্টেম্বর ৫, ১৯৪৮) একজন মার্কিন গাণিতিক পদার্থবিজ্ঞানী এবং ভৌত রসায়নবিদ। তিনি তাত্ত্বিক বিশ্বতত্ত্বের উন্নয়নকল্পে মৌলিক ভূমিকা রেখেছেন এবং এ বিষয়ক পরিসাংখনিক বলবিজ্ঞানের নীতি নির্ধারণের দায়িত্ব পালন করেছেন। মূল তিনি ক্যালটেকে ভৌত রসায়ন ও গাণিতিক পদার্থবিজ্ঞানের অধ্যাপক ছিলেন। টলম্যান ১৮৮১ সালের ৪ মার্চ ম্যাসাচুসেটসের ওয়েস্ট নিউটনে জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে রাসায়নিক প্রকৌশলে ১৯০৩ সালে ব্যাচেলর ডিগ্রি এবং ১৯১০ সালে পিএইচডি ডিগ্রি অর্জন করেন। তিনি ১৯২২ সালে আমেরিকান অ্যাকাডেমি অব আর্টস অ্যান্ড সায়েন্সেস এর ফেলো নির্বাচিত হন। ঐ বছরই তিনি ক্যালিফোর্নিয়া ইনস্টিটিউট অফ টেকনোলজি এর শিক্ষক হিসেবে যোগদান করেন, যেখানে তিনি ভৌত রসায়ন ও গাণিতিক পদার্থবিজ্ঞানের অধ্যাপক হন এবং পরে গ্র্যাজুয়েট স্কুলের ডীন নিযুক্ত হন।
জ্যাক ডিলান গ্রেজার

জ্যাক ডিলান গ্রেজার (ইংরেজি: Jack Dyan Grazer; জন্ম: ৩ সেপ্টেম্বর ২০০৩) হলেন একজন মার্কিন অভিনেতা। তিনি জনপ্রিয় মার্কিন লেখক স্টিভেন কিংয়ের উপন্যাস ইটের আদলে তৈরি মার্কিন অতিপ্রকৃত অধীরতামূলক চলচ্চিত্র ইট-এর ২০১৭ সালের সংস্করণে "এডি কেসপব্রেক" এবং মার্কিন টেলিভিশন চ্যানেল সিবিএস এ প্রচারিত হাস্যরস মূলক ধারাবাহিক মি, মাইসেলফ, এন্ড আই-এ তরুণ অ্যালেক্স রাইলি চরিত্রটিতে অভিনয় কারার জন্য বিশেষ ভাবে পরিচিত। জ্যাকের জন্ম, মার্কিন যুক্তরাষ্ট্রের ক্যালিফোর্নিয়া রাজ্যের লস অ্যাঞ্জেলেস শহরে, এন্জেলা লেফেভার এবং গেভিন গ্রেজার দম্পতির পরিবারে। তার চাচা মার্কিন চলচ্চিত্র প্রযোজক ব্রায়েন গ্রেজার। "What's new on traditional TV"। ২৪ আগস্ট ২০১৭।  Couch, Aaron; Kit, Borys (ডিসেম্বর ৬, ২০১৭)। "'It' Star Joins DC's 'Shazam!'"। The Hollywood Reporter। সংগ্রহের তারিখ ডিসেম্বর ৭, ২০১৭।  ইন্টারনেট মুভি ডেটাবেজে জ্যাক ডিলান গ্রেজার (ইংরেজি)
কালনী এক্সপ্রেস

কালনী এক্সপ্রেস (ট্রেন নং ৭৭৩/৭৭৪) হচ্ছে বাংলাদেশের একটি আন্তঃনগর ট্রেন যাত্রীবাহী ট্রেন যা ঢাকা জেলার কমলাপুর রেলওয়ে স্টেশন ও সিলেট জেলার সিলেট রেলওয়ে স্টেশনের মধ্যে চলাচল করে। বাংলাদেশ রেলওয়ের অধীনে ঢাকা–সিলেট রুটের অন্যতম জনপ্রিয় ট্রেন কালনী এক্সপ্রেস।[তথ্যসূত্র প্রয়োজন] এটি ২০১২ সালের ১৫ই মে উদ্বোধন করা হয়। এই ট্রেন বর্তমানে ৬টি শীতাতপ নিয়ন্ত্রিত কোচসহ চাইনিজ ১২টি কোচ নিয়ে যাত্রা করে।[তথ্যসূত্র প্রয়োজন] ঢাকা-সিলেট রুটের ক্রমবর্ধমান যাত্রী চাহিদা পূরণের লক্ষ্যে কালনী এক্সপ্রেস চালু করা হয়। ২০১২ সালের ১৫ মে এটির উদ্বোধন করা হয়। উদ্বোধনের সময় ট্রেনটিতে একটি এসি বগিসহ মোট ১২টি বগি ছিল। (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।) (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২২ সাল অব্দি কার্যকর।) ঢাকা বিমানবন্দর ভৈরব বাজার জংশন ( শুধুমাত্র ৭৭৪ এর জন্য) নরসিংদী (শুধুমাত্র ৭৭৪ এর জন্য) আজমপুর হরষপুর শায়েস্তাগঞ্জ শ্রীমঙ্গল শমসেরনগর কুলাউড়া মাইজগাঁও বর্তমানে এই ট্রেনটি কে সাদা চাইনিজ এর ১২টি কোচ দ্বারা পরিচালনা করা হয়। ১২টি কোচ এর মধ্যে ২টি খাবারগাড়ী, ১টি পাওয়ার কার, ৪টি এসি চেয়ার, ১টি এসি স্লিপার ও ৪টি শোভন চেয়ার কোচ।[তথ্যসূত্র প্রয়োজন] সাধারণত ইন্দোনেশিয়া থেকে আমদানি আধুনিক পিটি ইনকা রেক দ্বারা সিলেট–ঢাকা রুটে কালনী এক্সপ্রেস অথবা নোয়াখালী–ঢাকা রুটে উপকূল এক্সপ্রেসকে প্রতিস্থাপন করার পরিকল্পনা ছিল, তবে এখন এর পরিবর্তে সিলেট–ঢাকা রুটে জয়ন্তিকা এক্সপ্রেস ও উপবন এক্সপ্রেস প্রতিস্থাপিত হয়েছে। "New express train on Dhaka-Sylhet route" [ঢাকা-সিলেট রুটে নতুন এক্সপ্রেস ট্রেন]। দ্য ডেইলি স্টার। ২০১২-০৫-১৬। সংগ্রহের তারিখ ২০২০-১২-০৪।  উইকিমিডিয়া কমন্সে কালনী এক্সপ্রেস সংক্রান্ত মিডিয়া রয়েছে।
নয়ীম গহর

নয়ীম গহর (১৫ আগস্ট ১৯৩৭ - ৭ অক্টোবর ২০১৫) হলেন বাংলাদেশের একজন প্রখ্যাত গীতিকার। বাংলাদেশের মুক্তিযুদ্ধে জনমত গঠন ও সঙ্গীত রচনার মাধ্যমে মুক্তিযোদ্ধা ও সাধারণ মানুষকে উদ্বুদ্ধ করার অনন্য সাধারণ অবদানের জন্য ২০১২ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়। ১৯৩৭ সালের ১৫ আগস্ট নয়ীম গহর মুন্সীগঞ্জ জেলার মুন্সীগঞ্জ সদর উপজেলার রামপাল ইউনিয়নের সিপাহীপাড়া গ্রামে জন্মগ্রহণ করেন। ১৯৭১ সালে বাংলাদেশের স্বাধীনতা যুদ্ধ চলাকালে সঙ্গীত রচনা ও ‘জন্ম আমার ধন্য হলো মা গো’ এবং ‘নোঙ্গর তোলো তোলো সময় যে হলো হলো’-এর মত কালজয়ী গানের মাধ্যমে মুক্তিযোদ্ধাদের সাহস যুগিয়েছেন তিনি। বরেণ্য এ গীতিকার স্ট্রোক (মস্তিষ্কে রক্তক্ষরণের কারণে) করায় স্মৃতিশক্তি লোপ পায় এবং একই সাথে ঊরুতে একটি অস্ত্রোপচারের পর সেখানে পচন ধরায় ও দীর্ঘদিন বিছানায় থাকায় পিঠেও ক্ষতের সৃষ্টি হয়েছিলো। ফলশ্রুতিতে রাজধানী ঢাকার বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালে দীর্ঘদিন চিকিৎসাধীন ছিলেন তিনি এবং এখানেই ২০১৫ সালের ৭ অক্টোবর মারা যান। বাংলাদেশের স্বাধীনতা যুদ্ধে অসাধারণ অবদানের জন্য ২০১২ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা। "নয়ীম গহর আর নেই"। দৈনিক প্রথম আলো অনলাইন। ৮ অক্টোবর ২০১৫। সংগ্রহের তারিখ ১৪ ডিসেম্বর ২০১৭।  "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১৭।  "'জন্ম আমার ধন্য হলো' আমার জীবনের শ্রেষ্ঠ একটি গান: সাবিনা ইয়াসমীন"। প্রথম আলো। ২০১৫-১০-০৭। সংগ্রহের তারিখ ২০১৯-১১-২৬।  "চলে গেলেন নয়ীম গহর"। দৈনিক বাংলাদেশ প্রতিদিন অনলাইন। ৮ অক্টোবর ২০১৫। সংগ্রহের তারিখ ১৪ ডিসেম্বর ২০১৭।  "নয়ীম গহর আর নেই"। বাংলানিউজটোয়েন্টিফোর.কম অনলাইন। ৭ অক্টোবর ২০১৫। সংগ্রহের তারিখ ১৪ ডিসেম্বর ২০১৭।  সানজিদা খান (জানুয়ারি ২০০৩)। "জাতীয় পুরস্কার: স্বাধীনতা দিবস পুরস্কার"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ১৪ ডিসেম্বর ২০১৭। স্বাধীনতা দিবস পুরস্কার সর্বোচ্চ রাষ্ট্রীয় পুরস্কার।  ইউআরএল–উইকিসংযোগ দ্বন্দ্ব (সাহায্য) "স্বাধীনতা পদকের অর্থমূল্য বাড়ছে"। কালেরকন্ঠ অনলাইন। ২ মার্চ ২০১৬। সংগ্রহের তারিখ ১৪ ডিসেম্বর ২০১৭।  "এবার স্বাধীনতা পদক পেলেন ১৬ ব্যক্তি ও সংস্থা"। এনটিভি অনলাইন। ২৪ মার্চ ২০১৬। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১৭।
কম্পনশীল মহাবিশ্ব

কম্পনশীল মহাবিশ্ব (oscillatory universe) কয়েকটি বিশ্বতাত্ত্বিক নীতির একটি অংশ যেখানে বলা হয় যে মহাবিশ্ব অসীম, বা অনির্দিষ্ট, স্বনির্ভর চক্রে আবর্তিত হয়। ১৯২২ সালে বিজ্ঞানী আলেক্সান্ডার ফ্রিডম্যান এই নকশা প্রণয়ন করেছিলেন। পরবর্তীতে ১৯৩৪ সালে রিচার্ড টলম্যান এর উন্নয়ন করেন। ১৯২০ এর দশকে তাত্ত্বিক পদার্থবিদ, বিশেষ করে আলবার্ট আইনস্টাইন, কম্পনশীল মহাবিশ্বের নকশার সম্ভাবনা মহাবিশ্বের বিকাশ নকশার বিকল্প হিসেবে বিবেচনা করেন। ১৯৩৪ সালে রিচার্ড টলম্যান প্রমাণ করে যে কম্পনশীল মহাবিশ্বের নকশায় সমস্যার কারণে এই প্রাথমিক প্রচেষ্টাসমূহ ব্যর্থ হয়: তাপগতিবিদ্যার দ্বিতীয় সূত্র অনুসারে, এনট্রপি শুধু বৃদ্ধিই পেতে পারে। ২০১১ সালে ২০০,০০০ ছায়াপথ ও ৭ বিলিয়ন কসমিক বছরের উপর পাঁচ-বছরের জরিপে উল্লেখ করা হয় যে, তমোশক্তি ত্বরক গতিতে আমাদের মহাবিশ্বকে পৃথক করছে। একই বিষয়ের ভিত্তিতে ভিন্ন কম্পনশীল বিশ্বতত্ত্ব হল ফ্যান্টম শক্তি। ২০০৭ সালে নর্থ ক্যারোলিনা বিশ্ববিদ্যালয় এর লরিস বাম ও পল ফ্রাম্পটন তমোশক্তির প্রাকল্পিক রূপ হিসেবে এই ফ্যান্টম শক্তির প্রস্তাবনা করেন। কনফরমাল কম্পনশীল বিশ্বতত্ত্ব লুপ কোয়ান্টাম বিশ্বতত্ত্ব R. C. Tolman (১৯৮৭) [1934]। Relativity, Thermodynamics, and Cosmology। New York: Dover। আইএসবিএন 0-486-65383-8।  Dark Energy Is Driving Universe Apart: NASA's Galaxy Evolution Explorer Finds Dark Energy Repulsive The WiggleZ Dark Energy Survey: Direct constraints on blue galaxy intrinsic alignments at intermediate redshifts L. Baum, P. H. Frampton (2007). "Entropy of Contracting Universe in Cyclic Cosmology". Modern Physics Letters A. 23: 33
খুনিয়া দিঘী বধ্যভূমি

বাংলাদেশের অন্যতম বৃহৎ বধ্যভূমি খুনিয়া দীঘি বধ্যভূমি ঠাকুরগাঁও জেলা সদর থেকে ৪৫ কিমিঃ দূরে রানীশংকৈল উপজেলার ভান্ডারা গ্রামে অবস্থিত। প্রচলিত আছে, প্রায় দুইশত বছর আগে স্থানীয় এক জমিদার ৬ একরের বিশাল এই দীঘিটি খনন করেন। এই এলাকার ব্যবসায়ীরা নির্জন ও জঙ্গলাকীর্ণ দীঘির পাশ দিয়েই ব্যবসা করতে যেতেন রায়গঞ্জে। একবার কে বা কারা এক ব্যবসায়ীকে খুন করে দীঘির পাড়ে ফেলে রেখেছিল। তখন থেকে এই দীঘির নাম হয়ে যায় খুনিয়া দীঘি। ১৯৭১ সালে স্বাধীনতা যুদ্ধের সময় বর্তমান ঠাকুরগাঁও জেলার সীমান্তবর্তী হরিপুর উপজেলা, বালিয়াডাঙ্গী উপজেলা, রানীশংকৈল উপজেলা এলাকায় মুক্তিযোদ্ধাদের গেরিলা আক্রমণে দিশেহারা হয়ে, পাকিস্থানী হানাদার বাহিনী রানীশংকৈলে ক্যাম্প স্থাপন করে। প্রতিদিন শত শত মুক্তিযোদ্ধা ও মুক্তিযুদ্ধের আদর্শের লোকদের ধরে আনা হতো রানীশংকৈল আর্মি ক্যাম্পে। সেখানে বর্বর নির্যাতন চালিয়ে হত্যা করার পরে, লাশ গুলোকে খুনিয়া দীঘিতে ফেলে দেওয়া হতো। মুক্তিযোদ্ধাদেরকে সহায়তা করার জন্য রানীশংকৈল উপজেলার নেকমরদ ইউনিয়নের চেয়ারম্যান ডা. আব্দুর রহমান ও তার সহোদরকে খুনিয়া দীঘির পাড়ে নিয়ে গিয়ে হত্যা করা হয়। দীঘি পাড়ের শিমুল গাছে মুক্তিযোদ্ধাদের হাতের তালুতে লোহার পেরেক মেরে ঝুলিয়ে রেখে বেয়নেট দিয়ে খুঁচিয়ে খুঁচিয়ে এবং গুলি করে হত্যা করতো। কখনো কখনো হত্যার পূর্বে লোকজনকে কবর খুঁড়তে বাধ্য করতো। হত্যার পরে দীঘির পাড়ের উঁচু জমিতে মাটি চাপা দিতো। ১৯৭১ সালে পাকিস্তানি আর্মি রাজাকার, আলবদর আর আলশামসেদের সহায়তায় ২০০০ জন থেকে ৩০০০ জন মানুষকে খুনিয়া দীঘিতে হত্যা করে। এর ফলে মানুষের রক্তে দীঘির পানির রং হয়ে যায় ঘন খয়েরি। রক্ত, লাশ, কঙ্কালে ভরপুর খুনিয়া দীঘি নামটি আরো সার্থক হয়ে উঠে। দেশ স্বাধীন হওয়ার পর দীঘি থেকে উদ্ধার করা মানুষের হাড়গোড় দীঘির পাড়ে একটি গর্ত করে মাটি দিয়ে ঢেকে দেওয়া হয়। শহীদদের স্মরণে দীঘি পাড়ের ওই জায়গাটিতে স্মৃতিসৌধ নির্মাণ করা হয়। ১৯৭৩ সালে জাতীয় চার নেতার মধ্যে অন্যতম আবুল হাসনাত মোহাম্মদ কামারুজ্জামান স্মৃতিসৌধটি উদ্বোধন করেন। http://www.prothomalo.com/bangladesh/article/1120264 রায়, অজয় কুমার (আগস্ট ২০১৮)। "রাজনৈতিক ও গুণী ব্যক্তিদের সংক্ষিপ্ত পরিচিতি"। ঠাকুরগাঁও জেলার ইতিহাস (২ সংস্করণ)। ঢাকা: টাঙ্গন প্রিন্টিং এন্ড পাবলিকেশন। পৃষ্ঠা ৫৪। আইএসবিএন 978-9843446497।  |সংগ্রহের-তারিখ= এর |ইউআরএল= প্রয়োজন (সাহায্য)
আবুল হুসসাম

অধ্যাপক আবুল হুসসাম একজন বাংলাদেশী বিজ্ঞানী, তিনি দীর্ঘদিন গবেষণা করে কম খরচে ভূ-গর্ভস্থ আর্সেনিকযুক্ত পানি পরিশোধনের পদ্ধতি আবিষ্কার করেছেন। আবুল হুসসাম ১৯৫২ সালে বাংলাদেশের (তৎকালীন পূর্ব পাকিস্তান) কুষ্টিয়া জেলায় জন্মগ্রহণ করেন। আবুল হুসসাম ঢাকা বিশ্ববিদ্যালয় এর রসায়ন বিভাগ থেকে ১৯৭৫ সালে বিএসসি এবং ১৯৭৬ সালে এমএসসি সম্পন্ন করেন। ১৯৭৮ সালে তিনি মার্কিন যুক্তরাষ্ট্রে উচ্চশিক্ষার উদ্দ্যেশে গমন করেন। ১৯৮২ সালে যুক্তরাষ্ট্রের পিটসবার্গ বিশ্ববিদ্যালয় থেকে এনালিটিক্যাল রসায়নে পিএইচডি ডিগ্রী লাভ করেন। এই সময় তিনি মার্কিন যুক্তরাষ্ট্রের নাগরিকত্ব গ্রহণ করেন। অধ্যাপক হুসসাম তার কর্মজীবনের এক বৃহৎ অংশ কাটিয়েছেন সেন্টারভাইলস্থ ভার্জিনিয়াতে, গবেষণা কর্মের মাধ্যমে। সেখানে তিনি বাংলাদেশ ও পূর্ব ভারতীয় ভূখণ্ডের ভূগর্ভস্থ পানিতে থাকে আর্সেনিক ও এর প্রতিকার নিয়ে গবেষণা করেন। হুসসাম আর্সেনিক নিয়ে তার গবেষণা কর্ম শুরু করেন ১৯৯৩ সাল থেকে। নব্বই দশকের মাঝামাঝিতে তিনি পানিতে থাকা আর্সেনিকের মাত্রা প্রায় নির্ভুল ভাবে নির্ণয় করাতে সক্ষম যন্ত্র আবিষ্কার করেন। চূড়ান্ত সাফল্য এলো একটি সরল ও সহজ রক্ষণাবেক্ষণ সুবিধা সম্পন্ন পানি বিশুদ্ধকরণ যন্ত্র বা ছাঁকনির মাধ্যমে। এই পানি বিশুদ্ধকরণ যন্ত্রটি মূলত একটি ফিল্টার বা ছাঁকনি বিশেষ যা পানিতে থাকা আর্সেনিক ও আরও কিছু ক্ষতিকর খনিজ পদার্থকে পরিস্রাবণ করার মাধ্যমে পানিকে পানযোগ্য করে তোলে। এই বিশুদ্ধকরণ যন্ত্রে বালি, কাঠ কয়লা, ক্ষুদ্র ইটের খোয়া ও কাস্ট আয়রন (ঢালাই লোহা) ব্যবহার করা হয়। ফিল্টার বা ছাঁকনিটি আর্সেনিক দোষিত পানির প্রায় সমস্ত আর্সেনিক অবমুক্ত করার ক্ষমতা রাখে। বিভিন্ন আন্তর্জাতিক ও প্রখ্যাত জার্নালে অধ্যাপক হুসসামের প্রায় শতাধিক প্রকাশনা রয়েছে। এছাড়াও বিভিন্ন আন্তর্জাতিক সম্মেলন ও অনুষ্ঠানে তার উপস্থাপনা রয়েছে। সম্মানসূচক ডক্টর অব সায়েন্স, ঢাকা বিশ্ববিদ্যালয়, ২০০৯ ন্যাশনাল একাডেমি অফ ইঞ্জিনিয়ারিং, গ্রেইঞ্জার চ্যালেঞ্জ পুরস্কার, স্বর্ণপদক, ২০০৭। বাংলাদেশ আমেরিকান সোসাইটি অফ হিউম্যানিটি পুরস্কার, ২০০৭। টাইম ম্যাগাজিন, গ্লোবাল হিরোস অফ দি এনভায়রনমেন্ট পুরস্কার, ২০০৭। ডিস্টিংগুইশড এলুমনি পুরস্কার। রসায়নবিদ্যা বিভাগ। পিটসবার্গ বিশ্ববিদ্যালয়, ২০০৮। আউটস্ট্যান্ডিং আমেরিকান বাই চয়েস পুরস্কার, ইউএস সিটিজেনশিপ এ্যান্ড ইমিগ্রেশন্স সার্ভিস, ২০০৮। ডিস্টিংগুইশড স্পিকার সিরিজ পুরস্কার, কালামাযু ম্যাথ এ্যান্ড সায়েন্স সেন্টার, কালামাযু, মিশিগান, ২০০৮। মার্কেন্টাইল ব্যাংক ফাউন্ডেশান পুরস্কার ইন দি ফিল্ড অফ সায়েন্স এ্যান্ড টেকনোলজি, বাংলাদেশ, ২০১০। "সংরক্ষণাগারভুক্ত অনুলিপি"। ১১ মে ২০০৮ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০১৮।  কেমিস্ট্রি.জিএমইউতে আবুল হুসসাম (ইংরেজি) কেমিস্ট্রি.জিএমইউতে উদ্ভাবনের বর্ণনা (ইংরেজি) ন্যাশনাল অ্যাকাডেমিসে প্রতিবেদন (ইংরেজি)
কামরুল হায়দার

অধ্যাপক ড. কামরুল হায়দার হলেন একজন প্রখ্যাত বাংলাদেশী পদার্থবিদ, যিনি মার্কিন যুক্তরাষ্ট্রের ফোর্ডহাম বিশ্ববিদ্যালয়ের পদার্থবিদ্যা বিভাগের প্রধান। বিজ্ঞান চর্চা ও নিউক্লিয় গবেষণায় অনন্য সাধারণ অবদানের জন্য ২০১২ সালে তাকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়। তিনি ১৯৮৬ সালে ড. লোং-চ্যাং লিউ'এর সাথে মিলিতভাবে প্রথম “Eta-Mesic Nuclei” সম্পর্কে ধারণা দিয়েছিলেন। বিজ্ঞান চর্চা ও গবেষণায় অসাধারণ অবদানের জন্য ২০১২ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। বিজ্ঞান ও প্রযুক্তিতে স্বাধীনতা পুরস্কার বিজয়ীদের তালিকা। "Haider Named Chair of Physics Department"। College of Liberal Arts and Sciences News। ১ জুন ২০১২। সংগ্রহের তারিখ ১৪ ডিসেম্বর ২০১৭।  "স্বাধীনতা পুরস্কারপ্রাপ্ত ব্যক্তি/প্রতিষ্ঠানের পরিচিতি"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১৮ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১৭।  "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১৭।  "Physics Professor Wins Award for "Contributions to Science""। Fordham News। ১৯ মার্চ ২০১২। সংগ্রহের তারিখ ১৪ ডিসেম্বর ২০১৭।  সানজিদা খান (জানুয়ারি ২০০৩)। "জাতীয় পুরস্কার: স্বাধীনতা দিবস পুরস্কার"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ১৪ ডিসেম্বর ২০১৭। স্বাধীনতা দিবস পুরস্কার সর্বোচ্চ রাষ্ট্রীয় পুরস্কার।  ইউআরএল–উইকিসংযোগ দ্বন্দ্ব (সাহায্য) "স্বাধীনতা পদকের অর্থমূল্য বাড়ছে"। কালেরকন্ঠ অনলাইন। ২ মার্চ ২০১৬। সংগ্রহের তারিখ ১৪ ডিসেম্বর ২০১৭।  "এবার স্বাধীনতা পদক পেলেন ১৬ ব্যক্তি ও সংস্থা"। এনটিভি অনলাইন। ২৪ মার্চ ২০১৬। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১৭।
হারং হুরং

হারং-হুরং (সিলেটি:ꠢꠣꠞꠋ ꠢꠥꠞꠋ) হচ্ছে বাংলাদেশের সিলেট অঞ্চলের একটি প্রাচীন সুড়ঙ্গের নাম। হারং-হুরং শব্দ দুটি সিলেটি প্রাচীন আঞ্চলিক ভাষার শব্দ। সিলেটি ভাষায় ‘হারং’ শব্দের অর্থ হচ্ছে সাঁকো বা বিকল্প পথ আর ‘হুরং’ মানে ‘সুড়ঙ্গ’। অর্থাৎ ‘হারং হুরং’ শব্দ দ্বারা বিকল্প সুড়ঙ্গ পথ বোঝায়। কথিত আছে যে, ১৩০৩ সালে রাজা গৌড় গৌবিন্দ যখন হজরত শাহজালাল (র.)-এর সিলেট আগমনের খবর পান, তখন তার সৈন্যবাহিনীসহ পেঁচাগড় গিরিদুর্গের এই সুড়ঙ্গপথ দিয়ে পালিয়ে যাওয়ার পর নিরুদ্দেশ হয়ে যান। হুরং হলো সুড়ঙ্গ শব্দের সিলেটি অপভ্রংশ এবং সিলেট ও সুনামগঞ্জের অনেক এলাকায় সাঁকো অর্থেই হারং শব্দটি ব্যবহার হয়ে থাকে। সুতরাং সাঁকো বলতে যদি প্রতিবন্ধকতা ডিঙিয়ে কোন আড়াআড়ি বা বিকল্প পথ বোঝানো হয়, তাহলে হারং-হুরং অর্থ হবে কোথাও যাবার বিকল্প সুড়ঙ্গ পথ। এই সুড়ঙ্গটিকে বাগানের লোকেরা গৌর গবিন্দ রাধা গুহা নামে চিনে; যেখানে প্রতি শনি এবং মঙ্গলবার পূজা দেয়া হয়। উপমহাদেশের প্রথম বাণিজ্যিক চা বাগান মালনীছড়ার গহীনে ‘হারং হুরং’ সুড়ঙ্গ অবস্থিত। হারং হুরং সুড়ঙ্গটি তেলাহাটির দক্ষিণে হিলুয়াছড়া চা বাগানের ১৪নং সেকশনের পাশে অবস্থিত। সুড়ঙ্গটি প্রায় সাতশত বছর বা তারও বেশি আগেকার সময়ের। ফলে এটাকে কেন্দ্র করে স্থানীয়দের মাঝে নানা লোককাহিনী প্রচলিত রয়েছে। অনেকের ধারণা এ সুড়ঙ্গটি জৈন্তা পর্যন্ত বিস্তৃত। যেসব ব্যক্তি গুহাটিতে প্রবেশ করেছেন, তাদের কেউই জীবিত বের হয়ে আসেনি বলে জনশ্রুতি আছে। আর যদিও বা কেউ বের হয়েছে তবে কিছুদিনের মধ্যে অপ্রকৃতস্থ হয়ে সে মারা গিয়েছে। ভারতের তিনজন তান্ত্রিক এখানে প্রবেশ করেছিলেন। তাদের মধ্যে মাত্র একজন ফিরে এসেছেন আর খুব অল্পদিন বেঁচে ছিলেন। মৃত্যুর আগ পর্যন্ত তিনিও স্বাভাবিক ছিলেন না। সিলেটের একজন ধনাঢ্য ব্যবসায়ী খননের উদ্যোগ নেন, কিন্তু তিনি অস্বাভাবিক স্বপ্ন দেখে সংস্কারকাজ মাঝপথে বন্ধ করে দেন। এই গ্রামের এক বৃদ্ধ যৌবনকালে ঢুকেছিল। ভিতরে কিছু একটা দেখে সে ভয়ে বেড়িয়ে আসে। এরপর থেকে লোকটি পাগল, তেলিহাটির বিখ্যাত কবিরাজও তার চিকিৎসা করতে পারেনি। "গন্তব্য হারং হুরং,"। এনটিভি বিডি। ১৭ আগস্ট ২০১৭। সংগ্রহের তারিখ ১৪ ডিসেম্বর ২০১৭।  "প্রাচীন সুড়ঙ্গ হারং হুরং"। দৈনিক জনকণ্ঠ। ৪ নভেম্বর ২০১৬। সংগ্রহের তারিখ ১৩ এপ্রিল ২০২০।  "'হারং হুরং' সুড়ঙ্গে"। Bangla Tribune। ২ এপ্রিল ২০১৬। ৬ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৩ এপ্রিল ২০২০।  "হারং-হুরং কিংবা শ্রীহট্টের ইতিবৃত্ত"। সিলেটের ডাক। ১৬ নভেম্বর ২০১৬। ১৬ জুন ২০২০ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১৭।  "গন্তব্য হারং হুরং"। ইত্তেফাক। ২৫ ফেব্রুয়ারি ২০২০। সংগ্রহের তারিখ ১৩ এপ্রিল ২০২০। [স্থায়ীভাবে অকার্যকর সংযোগ] "'হারং হুরং' অভিযান"। দৈনিক কালেরকণ্ঠ। সংগ্রহের তারিখ ১৪ ডিসেম্বর ২০১৭।  "প্রকৃতির আমন্ত্রণে হারং হুরংয়ে"। Dailybdnews.net। সংগ্রহের তারিখ ১৩ এপ্রিল ২০২০।
ডাউকি

ডৌকি বা ডাউকি হল ভারতের মেঘালয় রাজ্যের পশ্চিম জৈন্তিয়া পাহাড় জেলায় অবস্থিত একটি শহর। এটি ২৫°১১′০″ উত্তর ৯২°১′০″ পূর্ব﻿ / ﻿২৫.১৮৩৩৩° উত্তর ৯২.০১৬৬৭° পূর্ব﻿ / 25.18333; 92.01667, বাংলাদেশ এবং ভারত সীমান্তের মধ্যে অবস্থিত। বাংলাদেশ এবং ভারতের মধ্যে অল্প ক’টি স্থল সীমান্ত পারাপারের মধ্যে ডাউকি-তামাবিল একটি। এটি মূলত বাংলাদেশে কয়লা ও পাথর পরিবহনের জন্য ব্যবহৃত হয়। পিক-মৌসুমে প্রতিদিন ৫০০ এর মতো ট্রাক এই স্থল বন্দর অতিক্রম করে। শিলংয়ের বড়বাজার থেকে প্রতিদিন সকালে ডাউকি সীমান্ত ফাঁড়িতে যেতে ভাড়া করে পরিবহন নেয়া যায়। শিলং থেকে ৭০ কিলোমিটার (৪৩ মা) ভ্রমণ পথের জন্য বাস সেবাও রয়েছে। অপরদিকে, বাংলাদেশের অভ্যন্তরে ১.৫ কিলোমিটার (০.৯৩ মা) দূরে তামাবিল বাস স্টেশন, যা ৫৪ কিলোমিটার (৩৪ মা) দূরে অবস্থিত সিলেট শহরে নিয়মিত বাস সেবা দিয়ে যায়। ডাউকি ব্রীজ, আমগট নদীর উপর নির্মিত একটি ঝুলন্ত সেতু। এটা ব্রিটিশদের দ্বারা ১৯৩২ সালে নির্মিত হয়েছিল। জীবন্ত শিকড় সেতু উইকিম্যাপিয়া ইন্ডিয়া টাইমস "Travel and Tourism Information"। ২০১২-০৪-২৬ তারিখে মূল থেকে আর্কাইভ করা। সংগ্রহের তারিখ ২০১১-১২-১৬।  "Coal-laden trucks stranded on Bangladesh border"। The Hindu Business Line, 13 December 2011। সংগ্রহের তারিখ ২০১১-১২-১৬।  "Notification No. 63/94-Cus. (N.T.) dtd 21/11/1994 with amendments - Land Customs Stations and Routes for import and export of goods by land or inland water ways"। ২০১২-০১-২৮ তারিখে মূল থেকে আর্কাইভ করা। সংগ্রহের তারিখ ২০১২-০৩-১৫।  Shillong to Sylhet। India Lonely Planet। সংগ্রহের তারিখ ২০১১-১২-১৬।  From India। Bangladesh Lonely Planet। সংগ্রহের তারিখ ২০১১-১২-১৬।  http://en.structurae.de/structures/data/index.cfm?id=s0010632 ডাউকি ঝুলন্ত সেতু উইকিমিডিয়া কমন্সে ডাউকি সংক্রান্ত মিডিয়া রয়েছে। ডাউকি সম্পর্কে ডাউকি ব্রীজ সম্পর্কে